Biblija (Tomislav Dretar)/Jusuf i žena njegovog Gospodara


Jusuf i žena njegovog Gospodara 

No, Jusuf bijaše lijep za vidjeti i gledati 
7 i, poslije tih događaja, žena njegovog Gospodara podiže oči spram njega i reče mu: » Lezi sa mnom. « 
8 Ali on odbi i reče ženi svojeg  Gospodara: » Moj Gospodar me drži uza se i ne bavi se više ničim u kući. On je stavio sva dobra meni u ruke. 
9 U toj kući sam on mi nije nadređen u ničemu osim spram tebe koja si njegova žena. Kako mogu počiniti jedno tako veliko zlo i zgriješiti protiv Allaha? « 
10 Svaki dan ona govoraše Jusufu da legne kraj nje i da se sjedini s njom ali on je ne slušaše. 
11  No, onog dana kad se on vrati kući izvršiti svoju dužnost i kad se tu nije nalazio ni jedan od slugu, 
12 ona ga zgrabi za njegovu odjeću govoreći: » Lezi sa mnom! « On joj ostavi svoju odjeću u ruci, pobježe i iziđe iz kuće.
13 Kad vidje u svojim rukama odjeću koju je on ostavio bježeći napolje, 
14 ona pozva svoje sluge i reče im: » Tako ! Doveli su nam jednog Hebreja da se zabavlja s nama.  On je došao k meni da legne sa mnom, a ja sam pozvala kričeći. 
15 Tada, čim je on čuo kako podižem glas zovući u pomoć, on je ostavio svoju odjeću pokraj mene, on je pobjegao i izišao iz kuće. « 
16 Ona stavi Jusufovu odjeću pokraj sebe sve dok ne dođe njen muž k njoj. 
17 Ona mu održa isti govor rekavši: » On je došao k meni da se zabavlja sa mnom, taj hebrejski rob kojeg si nam ti doveo. 
18 Čim sam ja podigla glas i pozvala, on je ostavio svoju odjeći pokraj mene i pobjegao napolje. « 
19 Kad gazda ču ovo što mu je žena njegova rekla    » evo kako je tvoj rob postupio sa mnom «,   zapali  se od srdžbe. 
20 On dade uhititi Jusufa i staviti u tvrđu, mjesto zatvora za kraljeve zatvorenike.

Jusuf i žena njegovog Gospodara